Metodické usmernenie 
k postupu účtovania o peňažných prostriedkoch používaných prostredníctvom debetnej platobnej karty k hotovostnému účtu klienta Štátnej pokladnice 

	Štátne rozpočtové organizácie,  štátne príspevkové organizácie, štátne fondy, vyššie územné celky, rozpočtové organizácie vyššieho územného celku a príspevkové organizácie vyššieho územného celku, ktorí sú klientmi Štátnej pokladnice podľa § 2a zákona č. 291/2002 Z. z. o Štátnej pokladnici v znení neskorších predpisov, vedú účtovníctvo podľa zákona č. 431/2002 Z. z. o účtovníctve v znení neskorších predpisov a podľa Opatrenia MF SR č. MF/16786/2007-31, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, príspevkové organizácie, štátne fondy, obce a vyššie územné celky v znení neskorších predpisov (ďalej len „Opatrenie“).  
	Denný limit zostatku finančných prostriedkov v hotovosti pre klientov Štátnej pokladnice je ustanovený Výnosom MF SR z 13. októbra 2010 č. MF/021352/2010-32, ktorým sa mení a dopĺňa výnos  MF SR z 5. mája 2010 č. MF/10054/2010-32, ktorým sa ustanovuje denný limit zostatku finančných prostriedkov v hotovosti pre klientov Štátnej pokladnice.
	O peňažných prostriedkov v hotovosti sa v zmysle § 40 citovaného Opatrenia účtuje na účte  211 – Pokladnica. O prostriedkoch na hotovostnom účte vo VÚB sa účtuje u klienta Štátnej pokladnice na účte 261 – Peniaze na ceste. V prípade používania debetnej platobnej karty k hotovostnému účtu klienta Štátnej pokladnice sa pre rozlíšenie prostriedkov získaných prostredníctvom debetnej platobnej karty, použije osobitný analytický účet k účtu 261 do obdobia, kým sa prostriedky neprijmú do pokladne, resp. nezúčtujú výdavky hradené z týchto prostriedkov.
Použitie platobných debetných kariet bližšie upraví metodické usmernenie Štátnej pokladnice. 

 Postup účtovania pre klienta Štátnej pokladnice   
 												
Popis účtovného prípadu	MD	D	
Presun prostriedkov z účtu klienta na hotovostný účet z dôvodu budúceho čerpania hotovosti platobnou kartou	261	22x	
Výber hotovosti z hotovostného účtu debetnou platobnou kartou za účelom presunu prostriedkov do pokladnice	261 AÚ	261	
Príjem prostriedkov do pokladnice 	211	261 AÚ	
Výber hotovosti z hotovostného účtu debetnou platobnou kartou bez prijatia do pokladnice	261 AÚ	261	
Použitie peňažných prostriedkov   	Rôzne účty	261 AÚ	
Úhrada výdavkov prostredníctvom platobnej karty cez POS terminály – bezhotovostná platba  	Rôzne účty 	261 AÚ	
Vrátenie hotovosti do pokladnice 	211	261 AÚ	
Odvod prostriedkov z pokladnice na hotovostný účet 	261	211	

V prípade štátnych rozpočtových organizácií sa pri prevode prostriedkov z účtu 225 – Účet štátnych rozpočtových výdavkov na hotovostný účet, účtuje na účte 352 o zúčtovaní z financovania štátneho rozpočtu súvzťažne s účtom 681 – Výnosy z bežných transferov zo štátneho rozpočtu.